MAEZTU PEREZ (EH Bildu, 2013-02-14):
Eskerrik asko ganbaraburu andrea. Egun on legebiltzarkide guztioi, lehendakari, sailburu jauna.
Nola ez duzu jakingo aldez aurretik, taldeen zentzuaren bozka, Maneiro jauna, orain dela bi urte proposamen berdina aurkeztu bazenu Ganbera honetan? Zelan ez duzu jakingo aldez aurretik?
Nik suposatzen dut oso gogorra dela talde mistoan bakarrik egotea, eta ostegunero proposamen bat ekarri behar izatea gai ordenera, baina lau osoko bilkura, ohiko osoko bilkura egin ditugu eta honekin, hiru proposamen errepikatu dituzu, pasaden legegintzaldiko hiru proposamen errepikatu dituzu.
Orduan, eskatuko nizuke hurrengo baterako, ea kapaza zaren berritzeko zure legez besteko proposamenen errepertorioa.
Gainera, honetan ere, honetan ere, berdin zaizu zein izango den proposamen honen amaierako emaitza. Zu hona zatoz, zure diskurtsoa botatzen duzu, dena nahastu egiten duzu, koktelera berdinean, osagai ezberdinak sartzen dituzu, berdintasuna sustatzea hauteskunde sistemaren bitartez, demokrazia bizi berritzea, ustelkeriaren kontrako borroka...
Horretarako topatu duzu aproposa izan daitekeela hauteskunde lege guztiek aldatzea, hona ekartzen duzu, kokteleran sartzen duzu eta gure gainean botatzen duzu emaitza hori.
Eta gainera bihar erreplika edukiko duzu eginda, eta hona bajako zara eta esango duzu, nahiz eta ezkerrekoak izan edo eskumakoak izan, denok oso atzerakoiak garela, oso kontserbadoreak garela, bere garaian, proposamen berdina aurkeztu zenuenean esan zenuen bezalaxe, eta legegintza aldi honetan, hiru bider edo horrela esan duzun bezalaxe.
Beraz, gure bozka ezezkoa izango da. Ez zaigu batere serio iruditzen legezbesteko proposamen baten bitartez hemen nahasten den edo nahasten diren gai guztiek nahastea. Gainera, ez dugu zuk eman duzun azalpenekin eta dakarzun proposamenen artean, ez dakigu zer nolako lotura dagoen.
Ez dakigu zergatik proposatu behar den momentu honetan legebiltzarkideen kopurua jaistea. Zer dela eta, horrekin zer lortzen da jaisten baldin bada kopurua? Ez dugu ulertzen.
Ez dugu ulertzen zergatik hauteskunde barruti bakarra eskatzen duzun. Esaten duzu berdintasuna dela eta ez duela berdina balio bizkaitar baten bozka eta arabar baten bozka. Berdintasun hori ez da inondik inora lortzen populazioaren irizpidea soilik erabilita, Maneiro jauna.
Ez da inondik inora lortzen gaur egun dauden populazio desorekengatik eta lurralde desorekengatik ez da inondik inora lortzen hauteskunde barruti bakarra erabilita eta, gainera, hemen gauzen legebiltzarkideok, behintzat EH Bildukoek, ez gara soilik Bizkaiko, Arabako edo Gipuzkoako ordezkariak, gara euskal herritarren ordezkariak. Euskal herritarren parte baten ordezkariak.
Gainera ikusiko duzu. Gainera oso adibide praktiko bat edukiko duzu gaur. Bizkaitar guztiek ezetza bozkatuko dute, gipuzkoar guztiek ezetza bozkatuko dute eta arabar guztiek ezetza bozkatuko diote zure proposamenari. Hemen ez dago lurralde eztabaida edo lurraldeen arabera iritzi ezberdinak. Denak berdina bozkatuko diote zure proposamenari. Ez.
Eta gero, sartzen ditzu beste osagai batzuk proposamen honetan. Zerrenda irekiarena. Portzierto, azken boladan zuri eta Esperanza Aguirreri entzun diot ideia berdina, demokrazia biziberritzearena ere, kointzidentzia batzuk dituzu Esperanza Aguirrerekin azken boladan.
Ikusi, zerrenda irekiena horrela botatzea boteprontuan ez dago ezer konpontzen. Hemen konpondu behar dena da demokrazia eta zelan ulertzen dugun demokrazia. Bere jatorrizko kontzeptura bueltatuta, demos eta kratzia, herria eta boterea eta ez gaur egun daukagun ekonomiakratzia, ekonomia eta boterea. Hori da hemen arazoa eta alderdi politiko irekia behar ditugu eta erakunde irekiak behar ditugu.
Zerrenda irekiak berez ez dute inondik inora arazoa konpontzen, baina prest gaude egunen batean eztabaida serio bat ematen baldin bada gai honetaz, eta hau ez da eztabaida serio bat, gai honetaz ere eztabaidatzeko Ganbera honetan.
Eta gero amaitzen duzu zure proposamena bateraezintasun batzuk proposatzen. Honetaz zer edozer jasota dago. Gobernuaren legea badaude bateraezintasun batzuk, 50.000 biztanledun herriko alkateek ezin dira Gobernuan egon. Nahi baduzu ekarri Lege horren aldaketa, guretzako ez baita berdina bateraezintasunak ezartzerako orduan oposizioan egotean edo lan ejekutibotan, ez da berdina. Nahi baduzu ekarri lege horren aldaketaren proposamen bat eta eztabaidatuko dugu.
Eta amaitzen duzu ere beno ustelkeri kasutan akusatuta daudenak ezin izango dutela euren kargu publikoekin jarraitu. Beste leku baten eta beste momentu baten prest gaude gai honetaz eztabaidatzeko ere, ez gaur eta legezbesteko proposamen honek markatzen duen testu inguru honetan.
Dena den, uste dut akusatua baino gehiago behintzat, gutxienez, inputatua egon beharko litzatekeela pertsona hori. Ez soilik akusatuta, baizik eta inputatuta. Auto bat egon beharko litzateke aurretizko diligentzia batzuk eta bere diligentzia horiek ezartzea pertsona hori inputatua bezala dagoela. Hori gutxienez, guretzako.
Beraz, lehen esan dudan bezalaxe, ez zaigu iruditzen eztabaida horrela ekartzeko ez formak, ez edukietan modua dela.
Berez, gure ezetza zure proposamenari.